tartuNLP/wikipedia-smugri-20251201 huggingface dataset:
Korpirannan tuulivoimalaitos

Korpirannan tuulivoimalaitos on Etelä-Pohjanmaalla Lapuan Jouttikallion tuulivoimapuiston yhteydessä sijaitseva tuulivoimalaitos, jonka kapasiteetti on 4,2 megawattia. Voimalan omistaa ja sitä operoi Kyyttö Energy Oy .
Energiaviraston voimalaitosrekisterissä voimalaa kutsutaan tunnuksella LW Jouttikallio.
Yleistä.
Tuulivoimalaitos sijaitsee kuusi kilometriä Lapuan kirkolta eteläkaakkoon Kivimäen lakialueella. Alue on metsämaata, jonka mäki näkyy länsipuolella avautuvaan Nurmonjoen viljeltyyn jokilaaksoon. Aivan tuulivoimalan pohjoispuolella sijaitsee kuuden tuulivoimalaitoksen Jouttikallion tuulivoimapuiston. Jokilaaksossa kulkee valtatie 19, josta tulee metsäalueelle Suokon suuntainen kylätie. Kylätieltä haarautuu voimalalle huoltotie.
Tuulivoimalaitos on saksalaisen Enerconin valmistama E141-malli, jonka napakorkeus on 135 metriä , tuuliturbiinin halkaisija 141 metriä, ja jonka kapasiteetti on 4,2 megawattia. Voimala sijaitsee 82 metrin korkeudella mpy.
Historiaa.
Voimalaitoksen pohjoispuolelle valmistui joulukuussa 2016 Jouttikallion tuulivoimapuisto. Samaan aikaan niiden eteläpuolelle suunniteltiin vielä yhtä tuulivoimalaitosta. Sitä varten perustettiin Korpiranta Oy, joka rekisteröitiin maaliskuussa 2015. Sen sähkötariffioikeudet siirrettiin Kyyttö Energy Oy:lle, joka rekisteröitiin toukokuussa 2015 , ja josta oli tullut hankkeen uusi omistajayhtiö . Energiavirastolta oli voimalaitoksen sähkönsiirron kiintiöpäätöstä haettu marraskuussa 2016 ensin Korpiranta Oy:lle ja sitten siitä oli tehty siirtopäätös Kyyttö Energy Oy:lle elokuussa 2017. Kyyttö Energy hyväksyttiin syöttötariffijärjestelmään joulukuussa 2017 ja syöttötariffia on maksettu yhtiölle tammikuusta 2019 lähtien.
Suvic Oy ilmoitti sivuillansa marraskuussa 2017 tehneensä tuulivoimalalle perustukset. Tuulivoimala pystytettiin vielä samana vuonna.
Uutiset.
Turun Energia ilmoitti syyskuussa 2017, että se sopi ostavansa kaiken Koskenkylän tuulivoimalaitoksen ja Korpirannan tuulivoimapuiston tuottaman sähköenergian kokonaan itselleen.
Rookery Building

Rookery Building tai The Rookery on Daniel Burnhamin ja John Wellborn Rootin suunnittelema ja vuosina 1886–1888 rakennettu Chicagon South LaSalle Streetillä sijaitseva 11-kerroksinen toimistorakennus. Se on Chicagon vanhimpia pilvenpiirtäjiä.
Rookerya voi pitää siirtymäkauden rakennuksena. Sen julkisivuissa on käytetty perinteistä muurattua kantavaa seinää, mutta sisärakenteissa on käytetty teräspylväitä ja takorautapalkkeja. 
Rakennuksen sydän on avara valopiha, jota ympäröivät toimistotilat. Kahdessa alimmassa kerroksessa on atrium, jonka yläpuolella on suuri lasikatto, josta luonnonvalo lankeaa alas. Katettua aulaa ympäröivät tyylikkäät liiketilat. Frank Lloyd Wright muotoili atriumin uuteen uskoon vuonna 1905, ja tilassa on useita Wrightille tyypillisiä tyylipiirteitä. Arkkitehti William Eugene Drummond lisäsi aulatiloihin vuonna 1931 art deco -vaikutteita.
Rakennuksen julkisivu on yhdistelmä voimaa ja siroutta. Julkisivun pylväiden ja raskaiden kivimuurien voimakas kontrasti sekä massiivisten seinien ja suurten ikkunoiden yhdistelmä luovat vahvan vaikutelman. 
Vuonna 1970 The Rookery lisättiin National Register of Historic Places -rekisteriin eli se on historiallisesti merkittävä suojelukohde. Vuonna 1972 Chicagon kaupunki nimesi The Rookeryn kaupungin viralliseksi maamerkiksi (Chicago Landmark).
Aasian GP2 Bahrainin Grand Prix 2010

Aasian GP2 Bahrainin Grand Prix 2010 oli Aasian GP2 -kauden 2009–2010 kolmas osakilpailu, joka ajettiin 26.–27. helmikuuta Bahrain International Circuitin moottoriradalla Bahrainissa. Toinen Bahrainin kilpailu ajettiin maaliskuussa.
Frankon piiri

Frankon piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Lvivin keskustan lounaispuolella sijaitsevan piirin pinta-ala on 11,2 neliökilometriä ja väkiluku 156 284 (2021).
Piiri on perustettu 15. huhtikuuta 1973. Nimenä oli aluksi Neuvostopiiri (). Ukrainan korkein neuvosto uudelleennimesi piirin nykynimelleen 3. helmikuuta 1993 kirjailija Ivan Frankon mukaan. 
Kaupunkipiirin naapureina ovat lännessä ja luoteessa Rautatien piiri, koillisessa vanhan kaupungin sisältävä Halytšin piiri sekä idässä Syh’ivin piiri. Eteläpuolella on Lvivin kaupunkihromadan (Lvivin kaupungin) ulkopuolista Lvivin piiriä, Sokilnykyn hromadan aluetta.
Kaupunkipiirin alueella sijaitsee muun muassa:
Kino Konepaja

Kino Konepaja on vuonna 2024 perustettu elokuvateatteri Vallilan kaupunginosassa Helsingissä. Se on rakennettu entiseen junahalliin Pasilan konepajalle. Teatterissa on yksi 55-paikkainen sali. 
Kino Konepajan sisustukseen on haettu tunnelmaa New Yorkin pienistä kortteli­teattereista, ja teatteria onkin kutsuttu yhdeksi Helsingin ”korttelikinoista”. Teatterin yhteydessä toimii myös baari. Ohjelmisto keskittyy nykyelokuviin.
Gulenin kirkko

Gulenin kirkko () on Gulenin kunnassa Norjassa sijaitseva puinen pitkäkirkko vuodelta 1863.
Brekken kirkko

Brekken kirkko () on Gulenin kunnassa Norjassa sijaitseva puinen pitkäkirkko vuodelta 1862.
Desert 400 2010

Desert 400 2010 oli V8 Supercars -kauden 2010 toinen osakilpailu, joka ajettiin 25.–27. helmikuuta Bahrain International Circuitin moottoriradalla Bahrainissa. Tämä oli ensimmäinen kerta kun, V8 Supercars käytti kilpailussa Grand Prix Circuit -rataa aiemman Paddock Circuitin sijaan, jota käytettiin vuosina 2006–2008.
Mjømnan kirkko

Mjømnan kirkko () on Gulenin kunnassa Norjassa sijaitseva puinen pitkäkirkko vuodelta 1901.
Junatien metrosilta

Junatien metrosilta on vuonna 1972 valmistunut 482 metriä pitkä silta Helsingin Kalasatamassa. Se on Helsingin metron pisin silta, ja se sijaitsee Kalasataman metroaseman ja Sörnäisten metroaseman välillä. Silta ylittää muun muassa Sörnäisten rantatien. Nimensä silta on saanut sen eteläpuolisesta Junatiestä, vilkkaasti liikennöidystä pääyhteydestä, johon myös kuuluu Sörnäisten rantatien ylittävä siltaosuus.
Siltaa on korjattu vuosina 2001, 2014 ja 2024. Vuonna 2001 tehdyssä peruskorjauksessa sillan kannen vesieristeet ja ratarekenteet uusittiin, mutta kantta ei saatu täysin vesitiiviiksi. Vuonna 2024 tehdyssä kuntotutkimuksessa sillan todettiin vaativan joko kunnostusta tai uusimista. Varotoimenpiteenä metroliikenteen nopeutta sillalla päätettiin rajoittaa, ja lisäksi sillalle asennettiin muun muassa terästukia. Keväällä 2025 tiedotettiin sillan uusimisesta. Vuonna 2024 asennetut lisätuet eivät estäneet sillan kunnon heikkenemistä, eikä sillan korjaaminen enää riitä. Sillan purku ajottuu vuodelle 2027, jolloin myös metroliikenne joudutaan katkaisemaan. Kauppakeskus Redin sisälle ulottuva silta metroasemineen vaikeuttaa sillan uusimista.
Byrknesøyn kappeli

Byrknesøyn kappeli () on Gulenin kunnassa Norjassa sijaitseva puukirkko vuodelta 1972.
Åmmeberg

Åmmeberg on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 443 asukasta vuonna 2016.
Anthony Hopkinsin filmografia ja teatteriesiintymiset

Tämä on Anthony Hopkinsin filmografia ja teatteriesiintymiset.
Zinkgruvan

Zinkgruvan on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 316 asukasta vuonna 2016. Zinkgruvan on saanut nimensä siellä sijaitsevasta sinkkikaivoksesta.
Rönneshytta

Rönneshytta on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 279 asukasta vuonna 2016.
Hammar (Askersund)

Hammar on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 267 asukasta vuonna 2021.
Luettelo Anthony Hopkinsin saamista palkinnoista ja ehdokkuuksista

Tämä on luettelo Anthony Hopkinsin saamista palkinnoista ja ehdokkuuksista.
Olshammar

Olshammar on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 238 asukasta vuonna 2021.
Desert 400

Desert 400 oli V8 Supercars moottorikilpailutapahtuma, joka pidettiin Bahrain International Circuitilla, Bahrainissa. Kilpailu ajettiin vuosina 2006–2008 ja 2010.
Fredrik Adolf

Fredrik Adolf (18. heinäkuuta 1750 Drottningholmin linna, Ruotsi – 12. joulukuuta 1803 Montpellier, Ranska) oli Ruotsin kuninkaan Aadolf Fredrikin ja Loviisa Ulriikan nuorin poika. Fredrik Adolf oli äitinsä suosikkilapsi ja hänellä oli melko huonot välit isoveljeensä Kustaahan, mutta hän osallistui silti vallankaappaukseen vuonna 1772. Tämän jälkeen hänet nimitettiin Itä-Götanmaan herttuaksi ja hän sai henkilökohtaiseen käyttöönsä Tullgarnin linnan. Fredrik Adolfilla oli useita naissuhteita, muun muassa näyttelijä Sophie Hagmanin kanssa, joka asettui hänen kanssaan Tullgarniin. 
Suhde isoveljeen kärsi entisestään, kun Fredrik Adolf asettui Loviisa Ulriikan ja siskonsa Sofia Albertinan puolelle kiistassa, joka koski Kustaan ja Sofia Magdalenan avioitumista ja huhuja kruununperijä Kustaa Aadolfin alkuunpanosta. veljesten välit menivät lopullisesti poikki, kun Suursaaren taistelussa vuonna 1788 kenraaliadjutantti Salomon von Rajalin kieltäytyi Kustaan antamiin ohjeisin vedoten tottelemasta hänen käskyään lähettää kaleereja avustamaan Kaarle-herttuan johtamaa laivastoa. Sitten Kustaa lähetytti Fredrik Adolfin sotarintamalta takaisin Loviisan varuskuntaan, mistä hän raivostui ja erosi armeijasta. Hän alkoi myös kutsua veljeään Tyranniksi.
Fredrik Adolfin terveys heikentyi 1790-luvun alussa, ja samalla hän ajautui holtittoman taloudenpitonsa vuoksi rahavaikeuksiin. Hän kuoli vuonna 1803 Ranskan Montpellierissä, minne hän oli matkustanut hoitamaan terveyttään. Hänet on haudattu Riddarholmin kirkkoon.
Behšahr

Behšahr () eli entinen Ašraf on kaupunki Iranin Māzandarānissa. 
Maantiede.
Behšahr sijaitsee Iranin Māzandarānin keskiosan itäosassa jonkin matkaa sisämahan Kaspianmeren rannikosta. Noin 55 kilometriä Behšahrista itään sijaitsee Sārī ja 70 kilometriä länteen Gorgān. Elburs kohoaa kaupungin eteläpuolella.
Historia.
Behšahr on suhteellisen uusi kaupunki. Paikkakunta tunnettiin alkujaan nimellä Ḵarkūrān. Abbas I perusti varsinaisen kaupungin vuosina 1612–1613. Paikka oli hallitsijan kesänviettopaikka, jonne rakennettiin palatseja. Paikka tuli tuolloin tunnetuksi nimellä Ašraf.
Persiaa hallinneiden safavidien vallan luhistuessa Ašrafin merkitys väheni ja 1700-luvulla alue kärsi sisällissotien tuhoista. Seutua hävittivät esimerkiksi turkmeenit, afgaanit ja zandit. Nadir Šahin valtakaudella seudusta tuli lähes kokonaan asumaton. Qajarien-dynastian hallitsija Agha Muhammad jälleenrakennutti paikkakuntaa vuodesta 1779 alkaen, mutta sen kasvu jäi vähäiseksi. Vuonna 1826 koko kaupunki käsitti noin 500 taloa.
Reza Šah alkoi rakennuttaa kaupunkia nykymuodossaan vuoden 1930 jälkeen. Samalla se sai nykyisen nimensä Behšahr. Trans-Iranin rautatien rakentamisen yhteydessä alueesta kehitettiin maatalouden keskusta ja Behšahrista tuli puuvillaan liittyvän teollisuuden keskus.
Talous.
Behšahr on oman alueensa teollisuuden keskus. Kaupungissa on esimerkiksi tekstiiliteollisuutta.
Norsk Fengsels- og Friomsorgsforbund

Norsk Fengsels- og Friomsorgsforbund (lyh. NFF) on norjalainen vankeinhoidon parissa työskentelevien ammattiliitto, joka kuuluu keskusjärjestö LO:hon. Se on perustettu vuonna 1918 ja sillä oli noin 3 500 jäsentä vuonna 2023.
Niilo Suihko

Niilo Suihko (5. syyskuuta 1912 Helsinki – 8. heinäkuuta 1973 Helsinki) oli suomalainen konservaattori, konservoinnin kehittäjä ja taidemaalari.
Henkilöhistoria.
Suihkon vanhemmat olivat lääkäri Eemil S. Suihko ja Hellin Könönen ja puoliso vuodesta 1947 sairaanhoitaja Helmi Emilia Korhonen. Suihko tuli ylioppilaaksi Turun reaalilyseosta 1931, opiskeli Suomen Taideyhdistyksen piirustuskoulussa 1931–1934 ja 1936 sekä harjoitti konservointiopintoja taidekonservaattori Oskari Niemen yksityisateljeessa 1944–1945 ja Ateneumin taidemuseon konservaattorin Johannes Gebhardin johdolla 1946–1947. Suihko oli Suomen taideakatemian vt. konservaattori 1948–1953 ja konservaattori 1952–1971. Suomen Taideakatemian koulun materiaaliopin opettajana Suihko toimi 1948–1971. Taidemaalarina Suihko osallistui yhteisnäyttelyihin 1939, 1945, 1946 ja 1950.
Suihko kehitti merkittävästi konservointimenetelmiä ja hankki ja otti käyttöön konservointia varten uusia laitteita kuten röntgenkoneen. Hän suunnitteli henkilökohtaisesti Ateneumin ensimmäisen konservointipöydän. Konservointimenetelmiin hän perehtyi myös useilla ulkomaan opintomatkoillaan ja muun muassa Pohjoismaisen konservaattoriliiton yhteistyöllä. Toimiessaan opettajana ja opetuksen kehittäjänä, samoin kuin monilla museo- ja koulutuskäynneillään Suihko jakoi konservoinnin osaamista Suomessa erittäin laajasti.
Nicolás González

Nicolás González voi tarkoittaa seuraavia henkilöitä:
Château-Verdun

Château-Verdun (oksitaaniksi: "Castèlverdun") on kunta Ranskan eteläosassa Ariègen departementissa Oksitanian alueella. Se sijaitsee Ariègen sivujoen Astonin varrella, noin 27 kilometriä Foix'n kaupungista etelään.
Kunnan nähtävyyksiä on linna Château de Gudanes. Sen rakennutti Gudanesin markiisi Louis Gaspard de Sales noin vuonna 1745. Hän oli yksi Foix'n läänin rikkaimmista aatelisista, ja tästä syystä hänen lempinimensä oli "Le Roi des Pyrénées", eli Pyreneiden kuningas. Hän oli myös Toulousen parlamentin jäsen, mikä lisäsi hänen vaikutusvaltaansa. Linnan suunnitteli arkkitehti Ange-Jacques Gabriel. Linna rakennettiin 1200-luvulta peräisin olevan linnoituksen paikalle, joka kuului myös markiisi de Salesille. Edellinen linna oli tuhoutunut suurelta osin vuonna 1580 Ranskan uskonsodissa.
Ranskan suuren vallankumouksen jälkeen linnalla oli useita eri omistajia. 1970- ja 1980-luvuilla sitä käytettiin lasten lomaleireihin. Vuonna 1989 linnan jäännökset osti taho, joka halusi muuttaa sen luksushotelliksi. Kulttuuriministeriö luokitteli linnan historialliseksi muistomerkiksi kesäkuussa 1994, eikä antanut muutostöille rakennuslupaa. Ajan mittaan ratkaisematon kiista johti siihen, että linna rapistui. Muun muassa sen katto romahti neljässä paikassa ja vesi pääsi sisälle linnaan. Lopulta vuonna 2013 australialainen Watersin perhe osti linnan ja sen kunnostustyöt päästiin aloittamaan.
Enrico Zanoni

Enrico Zanoni (Milano, 1868 – Milano, 1948) oli italialainen arkkitehti, joka tunnetaan Art Nouveau -tyylistä teoksistaan.
Elämäkerta.
Enrico Zanoni syntyi Milanossa vuonna 1948 ja kuoli samassa kaupungissa vuonna 1868. Hän oli yksi Camillo Boiton suosikkioppilaisista. Zanoni sai tunnustusta Art Nouveau -arkkitehtuurin alalla Milanossa, usein yhteistyössä Alessandro Mazzucotellin kanssa, joka erikoistui taontaan.
Yhteistyö.
Zanoni teki usein yhteistyötä Alessandro Mazzucotellin kanssa, joka oli tunnettu taotusta rautatyöstään. Heidän yhteiset työnsä johtivat merkittävien arkkitehtonisten projektien luomiseen, jotka olivat tunnettuja ainutlaatuisista koristeellisista yksityiskohdistaan ja innovatiivisesta lähestymistavastaan.
Nico González (1998)

Nicolás Iván ”Nico” González (s. 6. huhtikuuta 1998 Belén de Escobar) on argentiinalainen jalkapalloilija, pelipaikaltaan hyökkääjä. Hän edustaa Espanjan La Ligassa pelaavaa Atlético Madridia lainalla italialaisseura Juventuksesta. Hän on pelannut Argentiinan maajoukkueessa vuodesta 2019.
González siirtyi kotimaansa Argentinos Juniorsista saksalaisseura VfB Stuttgartiin kesällä 2018. Hän pelasi kolmen kauden aikana Bundesliigassa ja 2. Bundesliigassa yhteensä 72 ottelua, joissa hän teki 22 maalia, niistä 14 maalia toisella sarjatasolla kaudella 2019–2020. Hän siirtyi kesällä 2021 italialaisseura Fiorentinaan, jossa hän pelasi kolmen kauden aikana Serie A:ssa 86 ottelua ja teki niissä 25 maalia. Hän pelasi Konferenssiliigassa 22 ottelua ja teki niissä seitsemän maalia. Fiorentina ylsi Konferenssiliigan loppuotteluun kausina 2022–2023 ja 2023–2024 mutta hävisi loppuottelun molemmilla kerroilla. González siirtyi kaudeksi 2024–2025 lainalle Juventukseen, jossa hän pelasi kauden aikana 26 Serie A -ottelua ja teki niissä kolme maalia. Mestarien liigassa hän pelasi kuusi ottelua ja teki maalin alkulohkossa PSV Eindhovenia vastaan. Kesällä 2025 Juventus osti Gonzálezin, mutta hän ehti pelata vain kaksi Serie A -ottelua ennen kuin hänet lainattiin syyskuun alussa espanjalaisseura Atlético Madridiin.
González pelasi Argentiinan A-maajoukkueessa ensimmäisen kerran lokakuussa 2019. Hän kuului Copa Américan voittaneeseen joukkueeseen vuosina 2021 ja 2024 ja tuli molemmissa loppuotteluissa vaihdosta kentälle. Hänet nimettiin Argentiinan joukkueeseen marras-joulukuussa 2022 pelattuihin MM-kilpailuihin, mutta hän joutui loukkaantumisen vuoksi jäämään turnauksesta pois. Hän on pelannut elokuun 2025 loppuun mennessä 43 A-maaottelua, joissa hän on ollut 26 kertaa avauskokoonpanossa. Hän on tehnyt näissä maaotteluissaan kuusi maalia: marraskuussa 2020 peräkkäisissä MM-karsintaotteluissa Paraguayta ja Perua vastaan, maaliskuussa 2022 MM-karsintaottelussa Venezuelaa vastaan, maaliskuussa 2023 ystävyysottelussa Curaçaoa vastaan, syyskuussa 2023 MM-karsintaottelussa Boliviaa vastaan ja syyskuussa 2024 MM-karsintaottelussa Kolumbiaa vastaan.
Niklas Nykyri

Niklas Nykyri (s. 26. tammikuuta 2006 Joensuu) on suomalainen jääkiekkopuolustaja, joka edustaa SM-liigajoukkue Helsingin IFK:ta.
Ura.
Seuraura.
Nykyri aloitti luistelukoulun nelivuotiaana. Hän on Jokipoikien kasvatti. Nykyri toimi kaudella 2020–2021 seuran U16-joukkueen kapteenina. Nykyri oli tehoilla 9+19=28 Jokipoikien paras syöttäjä ja hän jakoi joukkueen sisäisen pistepörssin voiton Tuukka Turusen kanssa.
Kaudeksi 2021–2022 Nykyri muutti vain 15-vuotiaana Helsinkiin ja siirtyi Helsingin IFK:n organisaatioon. Hän asui entisen NHL- ja maajoukkuehyökkääjän sekä nykyisen pelaaja-agentin Juha Ylösen luona. Nykyrin kausi jäi kuitenkin lyhyeksi loukkaantumisen vuoksi. Hän pelasi U18 SM-sarjan runkosarjassa vain viisi ottelua. Nykyri vahvisti pudotuspeleissä myös HIFK:n U16-joukkuetta, jossa hän voitti SM-hopeaa. Kaudeksi 2022–2023 Nykyri siirtyi Rauman Lukkoon. Hän pelasi suurimman osan kaudestaan seuran U18-joukkueessa, jonka tehokkain puolustaja Nykyri oli tehoilla 6+19=25. Hän voitti kauden päätteeksi U18 SM-hopeaa. Kaudeksi 2023–2024 Nykyri palasi HIFK:hon ja siirtyi seuran U20-joukkueeseen. Hän oli joukkueen tehokkain puolustaja tehoilla 3+16=19. Nykyri vahvisti myös pudotuspeleissä HIFK:n U18-joukkuetta, jossa hän voitti SM-hopeaa.
Toukokuussa 2024 Nykyri teki HIFK:n kanssa kaksivuotisen SM-liigasopimuksen. Hän teki liigadebyyttinsä kauden 2024–2025 toisella kierroksella 13. syyskuuta 2024 vieraissa Kiekko-Espoota vastaan. Nykyri merkittiin HIFK:n seitsemänneksi puolustajaksi. Hän sai ottelussa jääaikaa 4.50 minuuttia. Nykyri sai ottelussa myös kaksi kahden minuutin jäähyä kiinnipitämisestä. Hän teki liigauransa avausmaalin vierasottelussa Mikkelin Jukureita vastaan 11. lokakuuta 2024. Kaikkiaan Nykyri pelasi tulokaskautensa aikana 31 runkosarjaottelua tehopistein 1+7=8 ja kolme pudotuspeliottelua ilman tehopisteitä.
Maajoukkueura.
Nykyri pelasi alle 18-vuotiaiden MM-kilpailuissa vuonna 2024. Hän pelasi myös World U-17 Hockey Challengessa vuonna 2022, jolloin Nykyri voitti pronssia. Yhteensä hän on pelannut 15 nuorten ja 30 poikien maaottelua.
Pelityyli.
HIFK:n junioreiden entisen kehitysjohtaja Kari Kalton mukaan Nykyri on isokokoinen ja hyvin liikkuva hydridipuolustaja. Nykyri on itse kuvaillut pystyvänsä pelaamaan kahteen suuntaan, mutta maininnut suurimmaksi vahvuudekseen kiekolliset taidot. Hän on maininnut vahvuudekseen myös koon, jonka käyttämisen hyödyksi Nykyri on maininnut kehityskohteekseen. Hän on maininnut esikuvakseen Miro Heiskasen.
Kaukasen tuulivoimapuisto

Kaukasen tuulivoimapuisto tai myös Kaukasennevan tuulivoimapuisto on Keski-Pohjanmaalla Kannuksessa Eskolassa sijaitseva tuulivoimapuisto, jossa toimii 8 tuulivoimalaitosta. Niiden kokonaiskapasiteetti on 48 megawattia. Tuulivoimapuiston on rakentanut ja sen omistavaa Puhuri OY:n tytäryhtiö Tuulikaarron Voima Oy, ja sitä operoi Puhuri Oy.
Yleistä.
Tuulivoimapuisto sijaitsee noin 10 kilometriä Kannuksen taajamasta koilliseen, Rättyän pohjois- ja luoteispuolella . Kaava-alue on kolmiosainen. Läntinen lohko sisältää kuusi tuulivoimalaitosta ja se sijaitsee Matokankaalla. Keskimmäisellä ja itäisellä lohkolla sijaitsee kummassakin yksi tuulivoimala. Ne löytyvät Isonevalta ja Puolivälinevalta. Tuulipuiston voimala-alueen lohkot mahtuvat alueelle, jonka pituus on 6,5 kilometriä ja leveys 1,5 kilometriä. Kaikki voimalaitokset sisällensä sulkevan alueen pinta-ala on 4,9 neliökilometriä. Tuulipuistoksi kaavoitetun alueen pinta-ala on 7,12 neliökilometriä .
Tuulivoimalaitokset ovat tanskalaisen Vestaksen valmistamaa V162-mallia, jonka napakorkeus on 149 metriä, tuuliturbiinin halkaisija 162 metriä, ja jonka kapasiteetti on 6,0 megawattia. Voimalat sijaitsevat 80–107 metrin korkeudella mpy.
Voimaloiden tuottama sähkö johdetaan maakaapeleissa voimala-alueen keskimmäisessä lohkossa sijaitsevalle sähköasemalle. Sieltä tuotettu sähkö johdetaan 110 kilovoltin siirtolinjaa myöten etelään päin, jossa sähkö kytketään kantaverkkoon.
Historiaa.
Suunnittelu.
Kannuksen tuulivoimapuiston hankekehitys käynnistyi vuoden 2013 tietämillä. Sen suunnittelun tuloksena laadittiin osayleiskaava, jonka Kannuksen kaupunginvaltuusto hyväksyi kesäkuussa 2016. Tuulivoimapuiston enimmäiskapasiteetiksi asetettiin kaavassa 30 megawattia. Puhuri teki keväällä 2021 investointipäätöksen rakentaa tuulivoimapuisto. Kustannukseksi arvioitiin yli 50 miljoonaa euroa 
Rakentaminen.
Uutisen mukaan tuulivoimapuiston rakentaminen aloitettiin syyskuussa 2021. Sen mukaan voimaloista tulisi 220 metriä korkeita ja niiden kapasiteetti olisi 45 megawattia, vaikka oikea luku onkin 48 megawattia. Tuulivoimayhtiön Puhurin tytäryhtiö Tuulikaarron Voima rakennutti puiston pääurakoitsija Skartalla (NYAB). Rakennuskustannukset olisivat 7 miljoonaa euroa. Voimala-alueen rakennus- ja nostotyöt valmistuivat lokakuussa 2022 ja puiston sähköntuotanto alkoi alkuvuodesta 2023. NYABin urakkaan kuuluivat tuulipuiston kaikki maarakennustyöt ja perustustyöt tuulivoimaloille sekä puiston sisäiset kaapelointityöt pois lukien sähköasema ja 110 kilovoltin voimajohto, jotka rakennutettiin erillisurakoissa. Tuulivoimapuisto vihittiin käyttöön toukokuussa 2023.
Uutiset.
Tuulivoimapuiston valmistumisen jälkeen Puhuri neuvotteli B Capital Partners AG:n hallitsemat rahastot tytäryhtiönsä Tuulikaarron Voiman vähemmistöomistajaksi. Omistusjärjestely toteutui keväällä 2023.
Daniel Nieminen

Daniel Onni Eemeli Nieminen (s. 1. maaliskuuta 2006 Lahti) on suomalainen jääkiekkopuolustaja, joka edustaa SM-liigajoukkue Pelicansia.
Ura.
Seuraura.
Nieminen on Pelicansin kasvatti. Hän toimi kaudella 2021–2022 seuran U16-joukkueen varakapteenina. Kaudella 2022–2023 Nieminen toimi Pelicansin U18-joukkueen varakapteenina. Hän oli joukkueen tehokkain puolustaja tehoilla 4+16=20. Kaudella 2023–2024 Nieminen oli Pelicansin U20-joukkueen tehokkain puolustaja ja kolmanneksi paras pistemies tehoilla 8+21=29, joilla hän jakoi U20 SM-sarjan puolustajien pistepörssin seitsemännen sijan KooKoon Mika Mönkkösen kanssa.
Toukokuussa 2024 Nieminen teki Pelicansin kanssa kolmivuotisen SM-liigasopimuksen. Hän teki kaudella 2024–2025 miesten pääsarjadebyyttinsä Mestarien liigan kolmannella kierroksella 13. syyskuuta 2024 vieraissa ruotsalaista Skellefteåta vastaan. Nieminen merkittiin Pelicansin kakkospuolustajapariin Libor Zábranskýn viereen. Hän sai ottelussa jääaikaa 16.39 minuuttia. SM-liigadebyyttinsä Nieminen teki runkosarjan toisella kierroksella 18. syyskuuta 2024 Porin Ässiä vastaan. Hänet merkittiin Pelicansin kakkospuolustajapariin Michal Jordánin viereen. Nieminen sai ottelussa jääaikaa 20.34 minuuttia, mikä oli joukkueen puolustajista eniten. Hän sai myös syöttöpisteen Elias Vilénin tekemään ylivoimamaaliin. Niemiselle merkittiin tasakentällisin teholukema –2. Liigauransa avausmaalin hän teki 18. tammikuuta 2025 vieraissa Turun Palloseuraa vastaan. Nieminen vakiinnutti paikkansa SM-liigassa, jossa hän pelasi tulokaskautensa aikana runkosarjassa 39 ottelua tehopistein 4+7=11. Playouteissa Nieminen pelasi viisi ottelua tehden yhden syöttöpisteen. Liigakarsinnoissa Jokereita vastaan hän onnistui maalinteossa kolmessa ensimmäisessä ottelussa peräkkäin. Nieminen jakoi kaikkiaan viidessä ottelussa syntyneillä kolmella osumallaan karsintasarjan maalipörssin voiton joukkuetoverinsa Elias Vilénin kanssa. Mestarien liigassa hän pelasi neljä ottelua ilman tehopisteitä.
Nashville Predators varasi Niemisen kuudennella kierroksella 163. pelaajana .
Maajoukkueura.
Nieminen pelasi alle 18-vuotiaiden MM-kilpailuissa vuonna 2024. Hän pelasi myös alle 20-vuotiaiden MM-kilpailuissa vuonna 2025, jolloin Nieminen voitti hopeaa. Yhteensä hän on pelannut 13 nuorten ja 33 poikien maaottelua. Nieminen kuului Suomen kapteenistoon Yhdysvaltain Plymouthissa pelatussa alle 18-vuotiaiden poikien viiden maan turnauksessa helmikuussa 2024.
Muuta.
Helmikuussa 2025 Nieminen palkittiin yhdessä koripalloilija Mona Pasasen kanssa Päijät-Hämeen Urheilugaalassa Vuoden lupaavana nuorena urheilijana.
Hanwha Aerospace

Hanwha Aerospace (, aiemmalta nimeltään Hanwha Techwin) on suuri eteläkorealainen pörssiyritys, joka toimii muun muassa puolustus- ja ilmailuteollisuuden parissa. Yritys on osa Hanwha-konsernia, Etelä-Korean seitsemänneksi suurinta yritysrypästä (2023). Hanwha Aerospace on perustettu vuonna 1977. Vuoden 2023 liikevaihdon perusteella Hanwha-konserni luokiteltiin maailman 19 suurimmaksi aseteollisuusyritykseksi; sen liikevaihto oli kasvanut voimakkaasti edellisvuosista. Muun muassa Puola oli hankkinut Hanwha Aerospacen valmistamaa tykistöaseistusta miljardeilla dollareilla. 
Yritys toiminta on organisoitu kuuteen liiketoiminta-alueeseen. Puolustussegmentti valmistaa ja myy itseliikkuvia tykistöjärjestestelmiä niihin liittyvine palveluineen. Lentokonemoottorisegmentin tarjontaan kuuluu kaasuturbiineja ja moottorin osia; lisäksi se tarjoaa moottorien huoltopalveluja. Power Systems -segmentti valmistaa kompressoreja ja sähkögeneraattoreita. Liiketoiminta-alue Turvallisuus tuottaa CCTV-televisioita, digivideonauhureita ja vastaavia laitteita. Teollisuuslaitteisto-segmentti valmistaa pinta-asennuslaitteistoja (esimerkiksi mikropiirien asennuslaitteistoja). Tietotekniikka-segmentti suunnittelee ja rakentaa tietokonelaitteistoja.
Hanwha Aerospacen lentokonemoottoreiden liiketoiminta-alueen tuotanto alkoi vuonna 1978, jolloin yrityksessä valmistettiin ensimmäinen F-4 Phantom II hävittäjäpommittajan J79 Turbojet -moottori. Sittemmin yritys on valmistanut moottorit moniin Korean asevoimien keskeisimpiin ilma-aluksiin kuten McDonnell Douglas F-15K -hävittäjiin, KAI T-50 Golden Eagle -harjoitussuihkuhävittäjiin ja KAI KUH-1 Surion -helikoptereihin. Keväällä 2024 juhlistettiin yrityksessä valmistettua 10 000 sotilaslentokoneen moottoria. Kesällä 2024 vahvistettiin yrityksen valmistavan GE Aerospace F414s-moottorit lisenssillä Korean ensimmäisiin KAI KF-21 Boramae -hävittäjiin, eli koesarjaan ja tuotantoerien I ja II koneisiin (2026). Hanwha Aerospace on esitellyt myös itse suunnittelemansa, GE:n F414-mallia tehokkaamman lentokonemoottorin, jolla se pyrkii korvaamaan GE:n moottorin myöhemmissä KAI KF-21 -hävittäjän tuotantoerissä. Hanwha Aerospace on tehnyt jo vuosien ajan lisenssivalmistusta tai valmistanut komponentteja tunnetuille lentokonemoottorivalmistajille kuten Pratt &amp; Whitney, General Electric ja Rolls-Royce.
Hitparade

Hitparade on suomalaislaulaja Kojon neljäs studioalbumi vuodelta 1982. Levy sisältää etukannen saksankielisen mainoksen mukaan ”16 unohtumatonta soulhittiä Soul Kojon esittämänä Karl-Heinz Halombutahin studio-orkesterin säestämänä”. Kojo käyttää levyllä taiteilijanimeä ”Soul Kojo” ja ”Karl-Heinz Halombutah”-nimimerkin taakse kätkeytyy säveltäjä-sovittaja Kassu Halonen.
Kappaleet.
Kaikkien kappaleiden sovitukset tehnyt Kassu Halonen salanimellä Karl-Heinz Halombutah.
B-puoli.
Lähteet:
Tekijät.
Muusikot.
Levyllä Soul Kojoa säestää Karl-Heinz Halombutahin eli Kassu Halosen studio-orkesteri.
Lähde:
Tuotanto.
Lähde:
Pitkänokkakyyhky

Pitkänokkakyyhky ("Ptilinopus huttoni") on äärimmäisen uhanalainen kyyhky. Sitä tavataan vain Rapan saarella Tubuain saaristossa Ranskan Polynesiassa. Kannan suuruudeksi on arvioitu 50–250 täysikasvuista yksilöä.
Lintu kasvaa noin 30 cm pitkäksi ja elää metsässä. Aiemmin sen luultiin pärjäävän vain luonnontilaisissa metsissä 40–450 metrin korkeudella kukkuloiden rinteillä, mutta sitä on nyttemmin tavattu myös havupuuistutuksilla. Se käyttää ravintonaan mehukkaita hedelmiä ja kukkien mettä. 
Pitkänokkakyyhkyn pituus on 31 cm. Se on keskikokoinen, vihreäsävyinen kyyhkynen, suurempi ja pidempipyrstöinen kuin useimmat samaan heimoon kuuluvat hedelmäkyyhkyt. Sen selkäpuoli on vihreä, ja sillä on vaalean siniharmaat etuosat (pää, kaula, rintakehä) ja niska, kellertävänvalkoinen pyrstön kärki, keltainen alavatsa ja siipisulkien reunat, keltainen nokka ja silmä sekä punaiset jalat. 
Lajin uhanalaisuuteen on vaikuttanut sopivan elinympäristön häviäminen guavalajin tieltä. Myös vieraslajit kuten rotat ja kissat uhkaavat pitkänokkakyyhkyjä.
Gunship

Gunship on brittiläinen synthwave-yhtye, joka perustettiin vuonna 2014. Yhtye sai alkunsa kun soittajien edellinen yhtye "Fightstar" lopetti toimintansa. Gunshipin albumeilla ovat vieralleet muun muassa Timmy Cappello, John Carpenter, Charlie Simpson , Gavin Rossdale, Carpenter Brut sekä Dave Lombardo.
Richard Polsa

Richard Polsa (24. syyskuuta 1869 Jyväskylä – 5. lokakuuta 1944) oli suomalainen seppä, tehtailija ja yksi suomalaisen rautasänkyteollisuuden uranuurtajista.
Polsa siirtyi jo lapsena siirtyi Jyväskylästä Äänekoskelle ja kävi siellä sikäläisen yksityiskoulun. Nuorukaisena hän siirtyi sitten Helsinkiin ja meni metallialalle työhön. Polsa työskenteli eri konepajoissa sekä silloisessa Suomen ensimmäisessä ja ainoassa rautasänkytehtaassa, Rehnbergin rautasänkytehtaassa. Suoritettuaan asevelvollisuutensa Tuusulan reservikomppaniassa hän perusti yhdessä seppä Juho Sjöstedtin kanssa vuonna 1901 (lehtiuutisen mukaan 1899) Helsingin Uuden Rautasänkytehtaan, Polsa &amp; Sjöstedt, joka valmisti rautasänkyjä ja taontatöitä. Vuonna 1906 Juho Sjöstedt muutti nimekseen Juho Merivaara ja yhtiön nimeksi muutettiin Polsa &amp; Merivaara. Vuonna 1908 Juho Merivaara osti Richard Polsan osuuden yhtiöstä 24 000 markalla. Polsa osti 1910 P. Halosen Sementtivalimon. Vuonna 1913 Polsa oli mukana perustamassa Suomen Rautasänky Oy:tä ja toimi yhtiön teknillisenä johtajana useita vuosia. Vuonna 1933 hän perusti Polsan Rautasänky Oy:n ja toimi sen johtajana.
138 (luku)

138 (satakolmekymmentäkahdeksan) on luonnollinen luku, jota edeltää luku 137 ja seuraa luku 139.
Riviera-Pays-d’Enhaut

Riviera-Pays-d’Enhaut on piirikunta Sveitsin Vaud’n kantonissa. Pääkaupunki on Vevey. Se perustettiin vuonna 2008 Pays-d'Enhaut’n ja Veveyn entisistä piirikunnista. Se rajautuu etelässä Aiglen ja lännessä Veveyn piireihin, pohjoisen Fribourgin kantoniin (Gruyèren piiriin) ja idässä Bernin kantoniin (Saas-Feen piirikuntaan). Pääkaupunki on Château-d’Œx.
Riviera-Pays-d'Enhaut (saksaksi "District Riviera-Pays-d'Enhaut") on ollut Sveitsin Vaudin kantonin hallintoyksikkö 1. syyskuuta 2006 lähtien. Pääkaupunki on Vevey. 1.tammikuuta 2022 alkaen hallintopiiriin kuuluu kaksitoista kuntaa. (1. tammikuuta 2022: "Blonayn" ja "Saint-Légier-La Chiésazin" kunnat yhdistettiin Blonay – Saint-Légierin piirikunnaksi). 
Alueen pääkohdat.
Pays-d’Enhaut on alue Sveitsissä Lausannen ja Interlakenin välissä. Se rajoittuu sveitsinsaksalaiseen Saanenlandiin ja kuuluisaan Gstaadin lomakohteeseen. Alue on T-kirjaimen muotoinen, ja se koostuu kahdesta laaksosta. Päälaakso kulkee la Tinen kylästä Gruyèresin ja Bullen suuntaan Rougemontiin ja jatkuu Saanen ja Gstaadin suuntaan. Toissijainen laakso kulkee Château-d’Œx’stä etelään l’Étivaz’n ja la Lécheret’n kyliin les Mossesin (Col-des-Mosses) ja Aiglen suuntaan ja jatkuu Valais’n kantoniin .
Alue hyötyy idyllisistä kesistä useilla vaellus- ja kävelyreiteillä. Talvihiihto on mahdollista useissa paikoissa, erityisesti lähellä Rougemontia ja Château-d’Œx’tä. Rougemontin hiihtoalue on yhdistetty rinteeseen, joka kulkee Gstaadin laskettelurinteiden keskitettylle alueelle.
Pays-d’Enhaut on frankoprovensaalin kielialueen Enhaut’n murreryhmän historiallinen keskus. Alueella puhutaan myös ranskaa.
Riviera-Pays-d'Enhautin alue.
Riviera - Pays -d'Enhautin alue Sveitsissä Vaudin kantonissa. Hallintopiiri on Veveyn kaupunki.
Kuvia alueelta.
Näkymä polulta Point-de-Craylle Château-d’Œx’stä (näkyy etualalla). Tärkeimmät vuorenhuiput ovat Le Rubli, Gummfluh ja Rocher-du-Midi.
Aasian GP2 Bahrainin toinen Grand Prix 2010

Aasian GP2 Bahrainin toinen Grand Prix 2010 oli Aasian GP2 -kauden 2009–2010 neljäs ja viimeinen osakilpailu, joka ajettiin 13.–14. maaliskuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.
Aasian GP2 Italian Grand Prix 2011

Aasian GP2 Italian Grand Prix 2011 oli Aasian GP2 -kauden 2011 toinen ja viimeinen osakilpailu, joka ajettiin 19.–20. maaliskuuta Autodromo Enzo e Dino Ferrarin moottoriradalla Italiassa.
Jim Justice

James Conley ”Jim” Justice II (s. 27. huhtikuuta 1951 Charleston, Länsi-Virginia) on yhdysvaltalainen liikemies ja poliitikko, joka on toiminut Yhdysvaltain senaattorina Länsi-Virginiasta 14. tammikuuta 2025 lähtien. Hän toimi Länsi-Virginian kuvernöörinä vuodesta 2017 vuoteen 2025. 
Justice valittiin kuvernööriksi ensimmäisen kerran vuoden 2016 kuvernöörinvaalissa, jossa hän oli ehdolla demokraattina. Vuonna 2017 hän siirtyi takaisin republikaaniseen puolueeseen, johon hän oli kuulunut vuoteen 2015 asti. Justice valittiin jatkokaudelle vuonna 2020. Hänet valittiin Yhdysvaltain senaattiin marraskuussa 2024.
Punaperäfasaani

Punaperäfasaani ("Lophura erythrophthalma") on aitokanoihin kuuluva lintulaji. Se elää äärimmäisen uhanalaisena Malesiassa ja Sumatralla. 
Ulkonäkö ja koko.
Urosfasaani on 47–51 cm pitkä, naaras 42–44 cm. Uroksen höyhenpeite on kiiltävän sinimusta, rinnassa ja kyljissä on ohuita vaaleita juovia. Pyrstö on tyvestä musta, kärjestä toffeensävyinen. Pyrstön tyvi on kirkkaanpunainen. Naaras on tasaisemman tumma, ja sillä on ruskeampi pää, vaaleampi kurkku. Molemmilla sukupuolilla on tummanpunaiset posket. Nuoret yksilöt muistuttavat väritykseltään naaraita.
Levinneisyys ja elinympäristö.
Punaperäfasaani esiintyy Malesian niemimaalla ja Sumatralla, Indonesiassa. Sumatralta on vain muutamia havaintoja, pääasiassa Riaun ja Jambin maakunnista. On todennäköistä, että monia lintuja jää havaitsematta, sillä laji elää vaikeapääsyisissä tiheissä metsissä.
Punaperäfasaani on alavien maiden lintulaji, joka elää tiheissä ikivihreissä metsissä tasangolla, alle 300 metrin korkeudessa. Sen tarvitsemasta elinympäristöstä ei ole tarpeeksi tietoa, mutta sitä on tavattu luonnontilaisen metsän lisäksi hyvin ennallistuneista talousmetsistä ja näyttäisi siltä, että laji voi sietää jonkin verran valikoivaa hakkuuta.
Uhanalaisuus.
Vuonna 2000 punaperäfasaaneja arvioitiin olevan yli 10 yksilöä, mutta sen jälkeen kanta on suorastaan romahtanut. Tärkeimmät uhat ovat elinympäristöjen häviäminen ja pirstoutuminen, kun luonnonmetsää raivataan öljypalmun ja muiden puuviljelmien tieltä. Viljelyn aloittamista edeltää tyypillisesti kaupallinen hakkuu, joka kohdistuu kaikkiin jäljellä oleviin arvopuulajeihin, myös suojelualueilla. Tasangon metsien häviäminen Thaimaan ja Malaijin niemimaalla on ollut erittäin nopeaa. Metsien hyötykäyttö lisää metsästysmahdollisuuksia, mitä on tapahtunut jopa suojelualueilla. Lajin tärkein suojelualue on Taman Negaran kansallispuisto, mutta sielläkin lintujen arvioidaan vähentyneen metsästyksen takia.
West Ham United FC Women

West Ham United FC Women, entiseltä nimeltään West Ham United Ladies, on lontoolainen naisten jalkapallojoukkue. Se on perustettu vuonna 1991 ja on kaudesta 2018–2019 alkaen pelannut FA:n naisten superliigassa. Vuonna 2019 se pelasi naisten FA Cupin loppuottelussa mutta hävisi Manchester Citylle 0–3. Joukkueen kotistadion on runsaan 6 000 katsojan Chigwell Construction Stadium. Joukkueen valmentajana on kesästä 2023 alkaen toiminut Rehanne Skinner.
"Päivitetty 14. syyskuuta 2024 "
Edustusjoukkue.
Hanøyn kirkko

Hanøyn kirkko () on Hadselin kunnassa Norjassa sijaitseva puinen pitkäkirkko vuodelta 1914.
Sandin kirkko (Hadsel)

Sandin kirkko () on Hadselin kunnassa Norjassa sijaitseva puinen pitkäkirkko vuodelta 1914.
Sandin kirkko

Sandin kirkko voi tarkoittaa seuraavia Norjassa sijaitsevia kirkkoja:
Melbun kirkko

Melbun kirkko () on Hadselin kunnassa Norjassa sijaitseva puinen pitkäkirkko vuodelta 1936.
Grønningin kirkko

Grønningin kirkko () on Hadselin kunnassa Norjassa sijaitseva puinen pitkäkirkko vuodelta 1968.
Ossi-Veikka Vuontisvaara

Ossi-Veikka Mikanpoika Vuontisvaara (s. 16. joulukuuta 2004 Jyväskylä) on suomalainen jääkiekkopuolustaja, joka edustaa SM-liigajoukkue JYPiä. Hän laukoo oikealta.
Ura.
Seuraura.
Vuontisvaara aloitti jääkiekkoilun Team LKP:n luistelukoulussa omien sanojensa mukaan peruskoulun 3. luokalla. Hän siirtyi D1-juniori-ikäisenä Diskokseen, josta Vuontisvaara siirtyi edelleen C2-juniori-ikäisenä JYPiin. Kaudella 2019–2020 hän toimi seuran C-nuorten kapteenina. Kaudella 2021–2022 Vuontisvaara toimi JYPin U18-joukkueen kapteenina. Kaudella 2023–2024 hän toimi seuran U20-joukkueen kapteenina. Vuontisvaara oli JYPin kolmanneksi paras pistemies tehoilla 8+34=42, joilla hän voitti koko U20 SM-sarjan puolustajien piste- ja syöttöpörssin. Pudotuspeleissä Vuontisvaara oli neljällä osumallaan JYPin paras maalintekijä Valtteri Alirannan ja Jesse Pulkkisen kanssa. Hänet palkittiin U20 SM-sarjan parhaana puolustajana Reijo Ruotsalainen -palkinnolla ja valittiin ensimmäiseen tähdistökentälliseen.
Huhtikuussa 2024 Vuontisvaara teki JYPin kanssa kaksivuotisen SM-liigasopimuksen. Hän teki liigadebyyttinsä kauden 2024–2025 avauskierroksella 10. syyskuuta 2024 Pelicansia vastaan. Vuontisvaara merkittiin JYPin kakkospuolustajapariin Samuel Jonssonin viereen. Hän sai ottelussa jääaikaa 15 minuuttia. Vuontisvaara pelasi kauden aikana SM-liigassa yhdeksän runkosarjaottelua tehden yhden syöttöpisteen. Lokakuun lopulla JYP lainasi hänet Mestis-joukkue KeuPa HT:hen, jossa Vuontisvaara pelasi suurimman osan kaudestaan tehden 21 runkosarjaottelussa tehot 5+6=11. Hän pelasi loppukauden kuitenkin JYPin U20-joukkueessa.
Alkuauden 2025–2026 Vuontisvaara pelasi suurimmaksi osaksi lainalla KeuPa HT:n Mestis-joukkueessa. Hän teki JYPissä SM-liigauransa avausmaalin 26. marraskuuta 2025 vieraissa Pelicansia vastaan.
Maajoukkueura.
Vuontisvaara on pelannut kolme nuorten ja neljä poikien maaottelua.
Pelityyli.
Vuontisvaara on kuvaillut olevansa kokonaisvaltainen puolustaja, joka kykenee avaamaan hyvin peliä ja olemaan tuottelias hyökkäyspäässä, mutta pelaamaan jämäkästi myös omassa päässä. Hän on maininnut kehityskohteikseen luistelun ja fysiikkapuolella kestävyyden. Vuontisvaara on maininnut idolikseen Olli Malmivaaran.
Muuta.
Vuontisvaara valmistui ylioppilaaksi Schildtin lukiosta keväällä 2024.
Innlandetin kirkko

Innlandetin kirkko () on Hadselin kunnassa Norjassa sijaitseva puinen pitkäkirkko vuodelta 1992.
Horndal

Horndal on taajama Avestan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 074 asukasta vuonna 2021. Horndalissa toimi aiemmin rautaruukki, joka oli perustettu vuonna 1650.
Nordanö

Nordanö on taajama Avestan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 454 asukasta vuonna 2021.
Näs bruk

Näs bruk on taajama Avestan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 207 asukasta vuonna 2016.
Jhon Durán

Jhon Jader Durán Palacio (s. 13. joulukuuta 2003 Medellín) on kolumbialainen jalkapalloilija, joka edustaa Turkin Superliigassa pelaavaa Fenerbahçea lainalla Saudi-Arabian Valioliigan Al-Nassrista. Pelipaikaltaan Durán on hyökkääjä. Hän pelaa myös Kolumbian maajoukkueessa.
Seurajoukkueessa.
Durán on kolumbialaisen Envigado Fútbol Clubin kasvatti. Hän pelasi ensimmäiset pelinsä Kolumbian pääsarjassa kaudella 2019. Tammikuussa 2022 hän siirtyi Yhdysvaltain Major League Soccerin Chicago Fireen. Chicagossa Durán pelasi kaudella 2022 27 MLS:n ottelua onnistuen maalinteossa kahdeksan kertaa. 
Tammikuussa 2023 Durán siirtyi Englannin Valioliigan Aston Villaan 18 miljoonan punnan siirtosummalla. Hän debytoi sarjassa seuraavassa kuussa Leicesteriä vastaan. Ensimmäinen maali syntyi elokuussa 2023 Evertonin verkkoon. Hän pelasi kaudella 2023–2024 Valioliigassa 23 ottelua ja teki niissä viisi maalia. Konferenssiliigassa Aston Villa eteni välieriin ja Durán teki kymmenessä ottelussaan kaksi maalia. Kaudella 2024–2025 hän pelasi Valioliigassa 20 ottelua, joissa hän teki seitsemän maalia, ja Mestarien liigassa seitsemän ottelua, joissa hän teki kolme maalia.
Durán siirtyi tammikuun 2025 lopussa saudiarabialaiseen Al-Nassriin 77 miljoonan euron siirtosummalla. Kevätkaudella 2025 Durán pelasi 13 Saudi-Arabian Valioliigan ottelua, joissa hän teki kahdeksan maalia. AFC Champions Leaguessa hän pelasi viisi ottelua ja teki niissä neljä maalia.
Heinäkuussa 2025 Durán siirtyi turkkilaisseura Fenerbahçeen yksivuotisella lainasopimuksella.
Maajoukkueessa.
Durán pelasi ensimmäisen ottelunsa Kolumbian A-maajoukkueessa syyskuussa 2022 Guatemalaa vastaan, kun hän tuli vaihdosta kentälle Radamel Falcaon tilalle. Ensimmäinen maaottelumaali syntyi maaliskuussa 2023 harjoitusottelussa Japania vastaan ja toinen lokakuussa 2024 MM-karsintaottelussa Chileä vastaan. Kolmannen maaottelumaalinsa hän teki maaliskuussa 2025 MM-karsintaottelussa Paraguayta vastaan. Durán kuului Kolumbian joukkueeseen vuoden 2024 Copa Américassa mutta pelasi finaalitappioon päättyneessä turnauksessa vain yhdessä alkulohko-ottelussa. Hän on pelannut elokuun 2025 loppuun mennessä 17 A-maaottelua.
Det Norske Diakonforbund

Det Norske Diakonforbund (vuoteen 1969 saakka "De Norske Diakoners Broderforbund") on norjalainen diakonien ammattiliitto. Se kuuluu Unio-keskusjärjestöön. Järjestöllä oli noin 470 jäsentä vuonna 2023.
Alströmergatan

Alströmergatan on Tukholman Kungsholmenilla sijaitseva katu, joka ulottuu Sankt Eriksgatanilta Igeldammsgatanille.
Roni Jokinen

Roni Johannes Jokinen (s. 6. helmikuuta 2004 Jyväskylä) on suomalainen jääkiekkopuolustaja, joka edustaa SM-liigajoukkue JYPiä. Hän laukoo oikealta.
Ura.
Jokinen aloitti jääkiekkoilun omien sanojensa mukaan 4–5-vuotiaana Diskoksessa, josta hän siirtyi C2-juniori-ikäisenä JYPiin. Jokinen oli kaudella 2019–2020 C-nuorten SM-karsinnoissa joukkueensa tehokkain puolustaja tehoilla 6+15=21. Kaudella 2022–2023 hän toimi yli-ikäisenä JYPin U18-joukkueen varakapteenina ja oli joukkueen tehokkain puolustaja tehoilla 5+12=17. Kaudella 2023–2024 Jokinen oli kahdeksalla osumallaan JYPin U20-joukkueen eniten maaleja tehnyt puolustaja Ossi-Veikka Vuontisvaaran kanssa. Hän jakoi 30 tehopisteellään koko U20 SM-sarjan puolustajien pistepörssin neljännen sijan Ässien Topi Vuoren ja TPS:n Frans Kulmalan kanssa.
Toukokuussa 2024 Jokinen teki JYPin kanssa 1+1-vuotisen SM-liigasopimuksen. Hän sai tililleen ensimmäisen liigaottelunsa kauden 2024–2025 avauskierroksella 10. syyskuuta 2024 Pelicansia vastaan. Jokinen merkittiin JYPin seitsemänneksi puolustajaksi. Hän jäi ottelussa kuitenkin ilman peliaikaa. Jokinen teki liigauransa avausmaalin 25. lokakuuta 2024 Helsingin IFK:ta vastaan. Hän keräsi ottelusta teholukeman +2. Tero Lehikoinen valitsi Jokisen ottelun Alumnien tähtien kakkostähdeksi. Kaikkiaan hän pelasi tulokaskautensa aikana 35 runkosarjaottelua tehopistein 2+3=5. Jokinen pelasi kauden aikana myös yhden ottelun lainalla Mestis-joukkue KeuPa HT:ssä. Hän pelasi ison osan kaudestaan vielä myös JYPin U20-joukkueessa.
Pelityyli.
Jokinen on kuvaillut olevansa kiekollinen puolustaja, joka avaa hyvin peliä. Hän on maininnut esikuvakseen Sami Vatasen.
Muuta.
Jokinen valmistui ylioppilaaksi Schildtin lukiosta syksyllä 2023. Hänen isänsä Jyrki Jokinen pelasi omalla urallaan hyökkääjänä pudotuspelit mukaan lukien yhteensä 324 SM-liigaottelua JyP HT:ssä ja hän loi pääsarjauraa myös yhden kauden Itävallassa. Jyrki valmensi myöhemmin JYPin junioreissa Ronin pelatessa siellä.
Sophie Hæstorp Andersen

Anne Sophie Hæstorp Andersen (s. 26. syyskuuta 1974) on tanskalainen sosiaalidemokraattinen poliitikko ja Tanskan nykyinen sosiaali- ja asuntoministeri elokuusta 2024. Tätä ennen hän oli Kööpenhaminan pormestari vuosina 2022–2024. Andersen on istunut kansankäräjillä vuosina 2001–2005 ja 2007–2013.
Korea Aerospace Industries

Korea Aerospace Industries (lyhennys KAI; ) on pörssinoteerattu eteläkorealainen ilmalu- ja avaruusteollisuusyritys. Se valmistaa erityisesti lentokoneita ja helikoptereita, sekä kantoraketteja ja satelliitteja. Yritys on perustettu vuonna 1999.
Yrityksellä on kaksi liiketoiminta-alueetta. Defense and Finisher Export -segmentti valmistaa ja myy esimerkiksi harjoituslentokoneita, maataistelukoneita (attack aircrafts), hävittäjäiä ja helikoptereita. Tämä liiketoiminta-alue toimittaa myös lentosimulaattoreita ja miehittämättömiä ilma-aluksia (UAV), sekä koneiden suoritusarvoihin pohjautuvaa ylläpidon tukipalveluja, viranomais- ja yksityissektorin helikoptereihin liittyvää liiketoimintaa sekä satelliittiliiketoimintaa. Airframe Parts and Civil Export Other -liiketoiminta-ala valmistaa ja toimittaa lentokoneiden runkorakenteita sekä ulkomaisten siviiliasiakkaiden tarpeiden mukaisia tuotteita.
Yhtiö on pystynyt valmistamaan lentokoneita verraten nopealla aikataululla. Esimerkiksi Puolan asevoimat tilasi syyskuussa 2022 yhteensä 48 kappaletta Korea Aerospace Industries -yhtiön valmistamia kevytsuihkuhävittäjiä kolmella miljardilla dollarilla. Puola korvasi KAI FA-50GF ja KAI FA-50PL -konemallien hankinnalla neuvostoaikaisten MiG-29 ja Suhoi Su-22 -hävittäjiensä jättämää aukkoa, joiden huolto ja varaosien saatavuus vaikeutui oleellisesti Venäjän hyökkäyssodan (24.2.2024-) vuoksi. Ensimmäiset kaksi hävittäjää yhtiö toimitti Puolaan jo heinäkuussa 2023. Yhteensä 12 hävittäjää KAI oli toimittanut noin 15 kuukauden kuluttua sopimuksen allekirjoittamisesta.
Jean-Philippe Mateta

Jean-Philippe Mateta (s. 28. kesäkuuta 1997 Sevran) on ranskalainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Crystal Palacea.
Mateta aloitti liigauransa Ranskan kolmannella sarjatasolla Châteauroux'n joukkueessa kaudella 2015–2016. Hän siirtyi syyskuussa 2016 Lyoniin, jossa hän pelasi kaksi Ligue 1 -ottelua. Kaudella 2017–2018 hän pelasi Ligue 2:ssa lainalla Le Havren joukkueessa. Hän siirtyi kesällä 2018 saksalaisseura Mainziin, jossa hän pelasi Bundesliigassa kolmen kauden aikana 67 ottelua ja teki niissä 24 maalia. Maaleista 14 syntyi ensimmäisellä kaudella, ja huhtikuussa 2019 hän teki kolme maalia eli hattutempun Freiburgia vastaan. Toisen kauden alkupuolella hän oli monta kuukautta loukkaantuneena poissa kentiltä. Kolmannella kaudella hän teki seitsemän maalia, muun muassa hattutempun jälleen Freiburgia vastaan, mutta tammikuussa 2021 hän lähti lainalle Crystal Palaceen, jonka omistukseen hän siirtyi vuotta myöhemmin.
Mateta pelasi Valioliigassa vuonna 2021 ensimmäisellä kausipuolikkaallaan seitsemän ottelua ja teki maalin Brightonia vastaan. Kaudella 2021–2022 hän pelasi 22 valioliigaottelua ja teki niissä viisi maalia. Kaudella 2022–2023 hän pelasi 29 valioliigaottelua mutta oli vain kuusi kertaa avauskokoonpanossa ja teki kaksi maalia. Kaudella 2023–2024 hän pelasi 35 valioliigaottelua, joista 25 ottelua avauskokoonpanossa, ja teki niissä 16 maalia, millä hän oli koko liigan maalintekijätilastossa jaetulla yhdeksännellä sijalla. Hän teki hattutempun kauden viimeisessä liigaottelussa Aston Villaa vastaan. Kaudella 2024–2025 hän pelasi 37 valioliigaottelua, joista 33:ssa hän oli avauskokoonpanossa. Hän teki 14 maalia, joista kaksi syyskuussa Leicesteriä, tammikuussa West Hamia ja helmikuussa Manchester Unitedia vastaan. Palacen voittamassa FA Cupissa hän oli avauskokoonpanossa viidessä ottelussa mukaan lukien finaali Manchester Cityä vastaan. Maalinteossa hän ei onnistunut.
Mateta pelasi Ranskan alle 19-, alle 20- ja alle 21-vuotiaiden maajoukkueissa. Alle 21-vuotiaiden EM-kilpailuissa 2019 hän pelasi kolme ottelua ja teki maalin tappiollisessa välieräottelussa Espanjaa vastaan. Hän pelasi Pariisin olympialaisissa 2024 kuusi ottelua Ranskan yltäessä hopealle. Hän teki maalin alkulohkossa Uutta-Seelantia ja puolivälierässä Argentiinaa vastaan, kaksi maalia välierässä Egyptiä vastaan sekä yhden maalin Ranskan tappioon jatkoajalla päättyneessä loppuottelussa Espanjaa vastaan.